text: 7 این بی سی سی کو دلّی کے پرانے قلعے کو گود لینے کیلئے چنا گیا ہے۔ وزارت سیاحت کی ’ ایک وراثت کو گود لیجے اسکیم‘ 27 ستمبر 2017 کو عالمی یوم سیاحت کے موقع پر صدر جمہوریہ ہند نے شروع کیا تھا۔ لہٰذا سیاحت کی وزارت نے نجی شعبے کی کمپنیوں ، سرکاری شعبے کی کمپنیوں اور کارپوریٹ افراد کو دعوت دی تھی کہ وہ ان مقامات کو گود لیں اور اپنی وراثت اور سیاحت کو تحفظ اور ترقی کے ذریعے مزید دیرپا بنانے کیلئے ذمہ داری قبول کریں۔ یہ اسکیم سیاحت کی وزارت کی اپنی نوعیت کی ایک کوشش ہے جو ثقافت کی وزارت اور بھارت کے محکمہ آثار قدیمہ اے ایس آئی کے ساتھ ملکر کی جارہی ہے۔ اس اسکیم کے تحت پورے بھارت میں یادگاری مقامات ، وراثتی اور سیاحتی مقامات کو ترقی دینے اور سیاحوں کے لئے سازگار بنانے کی بات کہی گئی ہے تاکہ ان جگہوں کی سیاحت کی اہلیت اور ثقافتی اہمیت کو ایک منصوبہ بند اور مرحلے وار طریقے سے فروغ دیا جاسکے۔